2016. gada 3. maijā Noteikumi Nr. 266

Rīgā (prot. Nr. 21 5. §)

**Grozījumi Ministru kabineta 2014. gada 13. maija noteikumos Nr. 241 "Noteikumi par mezanīna aizdevumiem saimnieciskās darbības veicēju konkurētspējas uzlabošanai"**

Izdoti saskaņā ar

Ministru kabineta iekārtas likuma

31. panta pirmās daļas 3. punktu un

Attīstības finanšu institūcijas likuma

12. panta ceturto daļu

Izdarīt Ministru kabineta 2014. gada 13. maija noteikumos Nr. 241 "Noteikumi par mezanīna aizdevumiem saimnieciskās darbības veicēju konkurētspējas uzlabošanai" (Latvijas Vēstnesis, 2014, 94., 162. nr.; 2015, 20., 219. nr.) šādus grozījumus:

1. Izteikt 6.1 punktu šādā redakcijā:

"6.1 Aktivitātē pieejamā publiskā finansējuma apmērs ir 26 456 849*euro*, ko veido Eiropas Reģionālās attīstības fonda finansējums 15 599 209 *euro* un valsts budžeta finansējums 3 524 263 *euro*. Papildus ir pieejams finansējums 7 333 377 *euro* apmērā, ko veido aktivitātē un 2.2.1.1. aktivitātē "Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos" gūtie ieņēmumi no brīvo publisko līdzekļu noguldījumiem, kā arī darbības programmas "Uzņēmējdarbība un inovācijas" papildinājuma 2.2.1.4.1. apakšaktivitātē "Atbalsts aizdevumu veidā komersantu konkurētspējas uzlabošanai" gūto atmaksu publiskā finansējuma daļa un ieņēmumi no brīvo publisko līdzekļu noguldījumiem".

2. Papildināt 40. punktu aiz vārdiem "Eiropas Komisijas valsts atbalsta lēmumā noteiktā maksimālā atbalsta intensitāte" ar vārdiem un skaitļiem "vai atbalsta summa, izņemot šo noteikumu 40.2 punktā minēto gadījumu".

3. Papildināt V nodaļu ar 41.4 punktu šādā redakcijā:

"41.4 Ja saimnieciskās darbības veicējs darbojas šo noteikumu 17. punktā un 31.1. apakšpunktā minētajās nozarēs vai darbības jomās, atbalstu atbilstoši šo noteikumu 16. un 23. punktam drīkst piešķirt tikai tad, ja tiek skaidri nodalītas atbalstāmās darbības un finanšu plūsmas, nodrošinot, ka darbības šo noteikumu 17. punktā un 31.1. apakšpunktā minētajās izslēgtajās nozarēs negūst labumu no *de minimis* atbalsta, ko piešķir saskaņā ar Komisijas regulu Nr. 1407/2013."

4. Svītrot 42.1 punktā vārdus "*de minimis*".

5. Aizstāt 45. punktā:

5.1. skaitļus un vārdus "2016. gada 29. februārim" ar skaitļiem un vārdiem "2016. gada 30. jūnijam";

5.2. skaitļus un vārdus "2016. gada 30. jūnijam" ar skaitļiem un vārdiem "2016. gada 31. oktobrim".

6. Papildināt noteikumus ar 45.1 punktu šādā redakcijā:

"45.1 Šo noteikumu [6.1 punktā](http://likumi.lv/ta/id/188596-noteikumi-par-aizdevumiem-saimnieciskas-darbibas-uzsacejiem-un-komersantiem-konkuretspejas-uzlabosanai#p5.2) minētā finansējuma piešķiršanu ilgtermiņa investīciju un apgrozāmo līdzekļu aizdevumu un darījumu strukturēšanas izmaksu finansēšanai var pārtraukt pirms 2016. gada 30. jūnija, ja tiek uzsākta darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.2. pasākuma "Mezanīna aizdevumi" īstenošana."

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens